الحمد لله والصلاة والسلام على رسول الله صلى الله عليه وسلم اهلا بكم في حلقة جديدة يعني مع الجديد والحاجات الجديدة دي لازم يبقى في مقدمة جديدة طيب صلوا على النبي
آآ احنا هنتكلم عن الصحابة من هنا الفترة المتبقية دي لان انا يعني كنت بدي الدرس ده في حتة تانية ووقف بس الموضوع ما وقفش معي يعني انا لسة في صحابي كنت عايز اتكلم عنهم
يلا يعني نتكلم آآ الكاميرا اللي جايين كده هنختار كم صحابي ونتكلم عنهم يعني وان شاء الله ايه يعني احنا ناخد نوايا بس احنا ليه بنسمع عن الصحابة اصلا يعني
ايه اللي يخليني اسمع درس عن الصحابة المهم ان انت تفكر في الموضوع اصلا يعني كان ممكن يبقى دي حاجة يعني زي البلاد مسلا الاسلامية ما بكلمكش عن البلاد الاسلامية يعني
مع انها حاجة تضم الاسلام. فالصحابة دول ناس من ضمن منزومة الاسلام وتاريخ بس اشمعنا بقى بيتكلم عنهم هم بالزات لانه مهم قوي انك تشوف المسلم اللي انت المفروض تتابعوا وتقلدوا وتبقى زيه
آآ وتشوف ازاي كان عايش شوف ازاي طبق الدين المعاني بقى اللي القرآن بيقولها لك فلان بيقول لك ضحي الوحي بيقول لك ابزل الوحي بيقول لك حب ربنا الوحي بيقول لك عظم النبي صلى الله عليه وسلم. هتشوف بقى الاشخاص الوحيدين اللي على الارض
اللي عرفوا يطبقوا الكلام ده يعني ايه على اكمل وجه فانت ميزة الكلام عن الصحابة ان انت بتشوف انعكاس النظري بتاع القرآن ودول زي ما النبي صلى الله عليه وسلم قال
آآ خير القرون. يعني هو كده ربنا اصطفى انه يبقى فيه ناس بتخلق ولكن ربنا اصطفى بقى انه يبقى فيه مجموعة من الناس هي دي افضل الخلق. هي اللي بدأ بها الدين ده
فاحنا بنتكلم عن اكمل الناس واحسن ناس واعظم البشر آآ رضي الله عنهم يعني ربنا زكاهم في حياتهم. يعني ربنا فهم عايشين يقول لهم ايه؟ ان هو راضي عنهم يعني هم عايشين. يعني وصلوا يا جماعة من تطبيقهم للدين ومن الفلاح في يعني من النجاح في تطبيقه للدين
ان ربنا وهم عايشين بيقول لأ خلاص دول لقد تاب الله على النبي وربنا تاب عليهم ودول ربنا راضي عنهم لقد رضي الله عن المؤمنين ودول اولياء ربنا وعايشين برضه
وبقى اللي بشر بالجنة واللي النبي صلى الله عليه وسلم يدعي له ويقول له انا بحبك ويقول له انت هتبعث معي واللي يقول له انا هشفع لك يقول له انا شفتك في الجنة ويقول له انا سمعت صوتك في يعني بنتكلم عن ناس
يا جماعة عدوا بمراحل يعني هو مش بني ادم كويس او نفسي ابقى هو عدى خالص يعني وباعلى حتة في الجنة هم دول اهلها يعني انتم فاهمين هنتكلم عن مين؟ فانت بتتعرف على يعني ايه هتشوف الاسلام؟ هتشوف هتشوف الصحابة
آآ الى جانب ان انت لما بتعرف شخص كويس لما اكلمك عن شخص كويس بتحبه تعرف شخص كويس بتحبه لو ما تعرفوش يعني او تسمع عنه. ففي شخصيات عامة بتحبها وانت شفتها في الشارع هي ما ولا هتسلم عليك عادي
بس حبك من افعاله يعني ومن صفاته الصحابة حبهم يعني لازم يتزرع جوة قلوبك غصب عنك لما تسمع بس هو مين هتحبه وتحب الاسلام لان هو ده هويته يعني هو
آآ الباك جراوند الاساسية بتاعة الصحابي انه مسلم. الاسلام. فبتحب الاسلام وبتعظمه آآ وبتشوف آآ ناس عندها عقول وعندها شخصيات وعندها آآ نفوز وبتتبع الاسلام ده وبتعزمه آآ وهي دي هويتها
فانعكاس نظرتك للاسلام بييجي معرفتك للصحابة. وتعلقك بالجنة لانك تبقى عارف ان ده المكان بقى الوحيد اللي هلاقيهم فيه ده المكان الوحيد اللي هشوفهم فيه. وبيبقى نعيم الجنة بقى زاد في حتة. لان انت في الاول ما كانش فارق معك
اه مش معنا قلت لك هتقابل حسين في الجنة. ماشي يا عم مين حسين؟ بس لما تعرف مين حسين اه تقول له والله حلوة الجنة كده احلى. عايز اروح الجنة برضه عشان فلان
فالصحابة نفس الكلام بقى فالصحابة نفس الكلام اتعرف عليهم آآ تحب الجنة اكتر ويزيد نعيم في الجنة بانه ياه اروح اقعد مع ده واروح اقعد مع ده. بعد ما تعرف مين ده
فيعني الموضوع واسع اوي اوي اوي اوي يعني وعلى فكرة هو القلب زي ما يا اما يحب الاغاني يا اما يحب مسلا القرآن اه يا اما يحب ربنا يا اما يحب واحدة في الجامعة. هو كده برضو على فكرة. يا اما يحب الصحابة يا اما يحب
فلان وفلان وفلان اللي هم اصلا يعني مفسدين في الارض عند ربنا فساق عند ربنا هم دول الفجرة بس القلب يحبهم ليه ؟ ما ما عندوش غيرهم ولازم يقلى يعني القلب كده لازم ينتمي
فزي برضو ما في ناس انا انتمائي الاول والاخير آآ لبلد انتباهي الاول والاخير لنادي انتمائي الاول والاخير لمدرستي الاتنين والاخير لفريقي. فليه ما عنديش حاجة انا ما عنديش غيرهم
ولازم ما ينفعش ابقى فاضي ما ينفعش ابقى مش منتمي لحد مش ما عنديش هوية فتعلقك بالصحابة يخليك انا مستغني بهم فمش هيفرق معي اوي اوي يعني آآ عارفين يا جماعة في آآ ناس مسلا لما ينزل فيلم ستار وورز مسلا او هاري بوتر والحاجات دي كانوا بيلبسوا اللبس
وينزل يقف يا جماعة دي دي حاجة خيالية يعني هو البتاع الاسود ده دارك اسمه دارك ايه المهم يعني الراجل اللي هو اسمه ايوة انتم كلكم عارفين يا جماعة ده ده شخص ده شخصية مش حقيقية. التاني بيتعلق به لدرجة
وتلاقي الولد ولابس ولد مسلا لابس لبس بات مان ومتعلق به فالناس آآ ناس فيه خناقات ما بين رجالة تلاتينات برة على سوبر مان وبات مان يعني عارفين انتم عارفين المناقشات دي وده قوته ايه بس ايه ده! ليه ما عندوش حاجة يا جماعة
يعني هنخلق شخصية وهمية كرتون. كرتون حقيقي يعني. وهنتعلق به جدا. عشان ما عنديش حاجة. فانت محتاج الصحابة عشان يبقى عندك حاجة حقيقية شوفوا كمية الحاجات اللي بس تركيزك مع الصحابة
بتتنقل لك هنبدأ النهاردة وان كنا يعني اتكلمنا كتير بس نبدأ النهاردة مع صحابي من اعظم الصحابة من اجل الصحابة سيدنا عبدالله بن عباس سيدنا عبدالله بن عباس وانا بحب ابدأ بحاول الم اي حاجة عن وصف الصحابي عشان نتصور
آآ شكل الصحابي. فسيدنا ابن عباس كان آآ وسيم وجميل. وكان ابيض آآ يميل للسفرة. يعني مش ابيض اللي هو آآ الابيض ابيض بس ابيض مصفر ابيض آآ جميل وكان طويل فتكوين جسم سيدنا ابن عباس شكله وطوله وسامته وكان عنده
وفرة يعني شعره يا جماعة آآ فيه تلات اطوال للشعر وهتسمع النبي صلى الله عليه وسلم كان عنده التلاتة لانه عادي بيقصر وبيطول وبيحلق ده الطبيعي الوفرة اللي هي ايه؟ اللي هي تحت الودن
خلاص وده مش معناه ان هو كان كده بس عشان تبقى فاهم لان انسان طبيعي شعره بيطول وبيقصره ففي اللمة والجمة والوفرة يعني النبي صلى الله عليه وسلم ورد عنه التلاتة واحدة لحد الازن وواحدة قبل الكتف وواحدة لحد الكتف ده
آآ اطوال الشعر. بس آآ بس سيدنا ابن عباس كده وانا بتخيل وصفه لان هو اصلا يعني هنعرف كمان شوية مين ابن عباس في العلم وفي الصحابة وفي الفقه وفي
تفسير بصراحة من الحاجات اللي بحبها جدا لما يبقى الشيخ العالم آآ شكله له هيبة شكله يعني برتاح لها جدا وان كان ده ما يعيبش حد بس قصدي لما كمان يبقى عنده العلم
وكمان آآ شكله وضخمه وقوي وآآ ومالي نفسه كده ومالي مركزه اسد كده. تحس انه ايه آآ هي هي كده احلى. فسيدنا ابن عباس كان الوصف ده رضي الله عنه
فسيدنا عبد الله بن عباس اختصارا بتبقى ابن عباس يعني بس هو كنيته ابو العباس عشان ما تتلخبطش. لانه عنده ابن اسمه عباس. ماشي كده زي ما واحد بيسمي على اسمه. ماشي؟ فهو عنده ابن اسمه
آآ العباس فكوني بابو العباس وهو اصلا عبدالله ابن عباس ماشي طب ده يقرب ايه للنبي صلى الله عليه وسلم ابن عمه العباس ابن عبدالمطلب علي ابن عبدالمطلب. صح؟ ولا ايه
علي ابن ابي طالب تمام ماشي يبقى ابو طالب عم النبي صلى الله عليه وسلم والعباس عم النبي صلى الله عليه وسلم وزي ما سيدنا علي ابن عمه سيدنا ابن عباس ابن عمه برضه
آآ بس انا عايز اعرفك عليه. الاول من منزور هو اه سنه كان عامل ازاي الاول؟ في وقت بعتت النبي صلى الله عليه وسلم وحياة النبي صلى الله عليه وسلم. يعني احنا بنتكلم عن ابن عمه الصغير
سيدنا علي كان كده. سيدنا علي كان عنده سبع سنين لما بعث النبي صلى الله عليه وسلم عم اسلم كان عنده سبع سنين. فهو سيدنا علي عاشر النبي صلى الله عليه وسلم
آآ في سن الايه؟ اللي هو السبعتاشر والتمنتاشر والعشرينات بص ابن عباس بقى عشان تبقى مدرك هنتكلم عن مين ؟ سيدنا ابن عباس ده ولد اصلا في حصار شعب مكة الحصار اللي حصل في وقت مكة اللي هو سنة سبعة من البعثة
يعني هم محاصرين في الشعب سنة سبعة خلاص فاضل سنتين على الهجرة وهو بايه ؟ اتولد بقى هناك. يعني انتم فاهمين احنا بنتكلم عن ايه ؟ الطفل بقى بجد يعني
الحديس بيقول ايه؟ ام الفضل ام الفضل دي امه دي ام سيدنا ابن عباس وقالت بينما انا مارة والنبي صلى الله عليه وسلم في الحجر. يعني الحصار يعني فقال يا ام الفضل قلت لبيك يا رسول الله. قال انك حامل بغلام
قال كيف وقد تحالفت قريش لا يولدون النساء؟ يعني بيدعوا علينا آآ وبيقولوا كذلك يعني. قال هو ما اقول لك اذا وضعتيه فاتيني به فلما وضعته آآ وضعته هي اللي بتقول اتيت به النبي صلى الله عليه وسلم فسماه عبدالله والباه بريقه اللي هو لما النبي صلى الله عليه وسلم
يمسك التمر ويحطها في ريقه وبعد كده يطلعها ويحطها. يحط حتة في آآ في فريق الغلام قال اذهبي به فلا تجدنه كيسا. ده ايه؟ ده هيطلع كويس ان شاء الله. فاتيت العباس فاخبرته فتبسم
وكان آآ هاكمل لكم برضو النص لانه جميل اوي. ثم اتى النبي صلى الله عليه وسلم وكان رجلا جميلا مديد القامة. ده اللي هو العباس فلما رآه النبي صلى الله عليه وسلم قام اليه فقبل ما بين عينيه واقعده عن يمينه
كده بقى سؤال قال له تعال ثم قال هذا عمي فمن شاء فليباهي بعمه مين عنده عم زي عمي؟ بيقول لهم كده وقال العباس بعض القول يا رسول الله يعني ايه
مش للدرجة دي يعني بيقولوا بعض مش يعني مش كل ده يعني قال ولم لا اقول انت عمي؟ يعني وبقية اه وبقية ابائي والعم والد. يعني بيقول له والعم والد. انت انت زيك زي
يا جماعة انا وانا قريت ده انا كنت فاكر ان انا عندي علاقة كويسة بعمي بس آآ انا عندي خيلان يعني بس لو مريض ده قلت ده انا مقصر قوي مع خالي. هي فعلا
يعني صلة الرحم حاجة الحقيقية بجد حاجة تانية. صلة الرحم حاجة اللي هو آآ اللي احنا فاكرينها دي اللي هي انا بروح رمضان افطر وبعمل له لايك على البوست دي. دي صلة رحم في ايوة هي صلة رحم. بس ده
ايه ده يا جماعة عمل يبوسه وبعد كده يقعده جنبه. وبعد كده يقول لهم عمي وبعد كده بيقول لأ قولهم لأ ازاي تقول لأ متقولش كده انت ايه ده يا رسول الله يعني انت احنا احنا كده احنا يعني ايه
الحمل تقل ده صلة الرحم طلعت حاجة غير اللي انا فاكرها فتوفي النبي صلى الله عليه وسلم هيبقى عمر ابن عباس كم سنة الحصار كان سنة سبعة. يبقى فاضل تلات سنين
ما هو الحصار كان سنة من سبعة لعشرة من سبعة لعشرة فهو مش لازم يبقى اتولد اول ماشي؟ فهو ولد في في الحصار سنة عشرة فبالتالي هو عشان كده برضه دي دي تلغوطه فيها سمنة هي بالزبط من تلتاشر لستاشر. بس يعني الارجح تلتاشر. ماشي؟ انت فاهم هو هو النبي صلى الله عليه وسلم مات وهو عنده تلتاشر سنة
هو اصلا قعد مع النبي صلى الله عليه وسلم امتى هو هاجر اصلا مع ابويه هو ما هاجرش انت آآ عايزك تفهم دي. ابويا دول هاجروا امتى ؟ سيدنا العباس ده اخر مهاجر
سيدنا عباس ده هاجر وهم داخلين مكة يعني هم ايوة ده فعلا. سيدنا عباس وده يعني ثابت ان شاء الله ان هو اصلا كان اسلم وكان للنبي صلى الله عليه وسلم جاسوس في مكة
سيدنا ابن عباس يا جماعة النبي صلى الله عليه وسلم لما خد الجيش ورايح يفتح مكة خلاص يا مكة لو فتحت ما فيش هجرة للبلاد كلها مسلمة يعني. سيدنا ابن عباس لقوه في الطريق
وهو يعني اللي ورد ان هو ان سيدنا عباس كان اسلم وخلاص النبي صلى الله عليه وسلم مش محتاج وفيه فتح فخلاص رايح لهم المهم ان هو كان ايه اخر واحد
فمين اللي معه سيدنا ابن العباس وهو سيدنا ابن عباس بيقول كنت انا وامي من المستضعفين. قصده ايه ربنا قال في سورة النساء آآ وما لكم لا تقاتلون في سبيل الله والمستضعفين من الرجال والنساء والولدان الذين يقولون ربنا اخرجنا
من هذه القرية الظالمة اهلها. فيه ناس مستضعفة في مكة مش عارفة تهاجر هو بيقول انا امي كنا من دول. احنا قاعدين ومش عارفين نمشي وغصب عننا يعني انما انا بس عايزك تفهم ان هو
اصلا هاجر الفتح. يعني قعد مع النبي صلى الله عليه وسلم قد ايه بقى سنتين تلاتة يعني ابن عباس اللي احنا هنتكلم عنه دلوقتي وتعرف ده ده ايه في الدين؟ صاحب النبي صلى الله عليه وسلم صاحبه
سنتين تلاتة سنتين ونص آآ تلاتين شهر هو الموضوع يا جماعة ما بيتحسبش زينا كده بالورقة والقلم الموضوع يعني سبحان الله يعني طب هو اصلا يعني ايه المشكلة؟ المشكلة ان هو منقب ابن عباس ده
يعني هو القابه ايه مسلا اه القابه حبر الامة. ده مبدئيا. الحبر اللي هو العالم. فهو اللي عند اليهود. فبيقولوا ان ده ده ده ده حبر امتنا. وبيسموه البحر برضه حبر وحبر من من البحر من الايه؟ من كتر العلم يعني
آآ انما هو الاساس اه امام المفسرين وبرضو لقب بقيته رجومان القرآن يا جماعة امام المفسرين ده موضوع عجيب جدا انا عايزكم تتصوروا الموضوع يعني اكتر واحد اتخلق اكتر واحد اتخلق على الارض دي غير الانبياء يعني
فاهم القرآن هو ابن عباس فاهمين يعني ايه امام المفسرين يعني مش انا قريت تفسير فمش انا كتبت تفسير مش انا فاهم القرآن لأ يا جماعة ده اكتر واحد فاهم القرآن. اكتر واحد فاهم التفسير
في مفسرين عظماء كتير وممكن يبقى واحد فيهم ايه آآ قوي في الحتة دي. آآ ده مسلا تفسير الاية دي كزا. ده مسلا انما ابن عباس هو ايه هو رقم واحد في تفسير. دي دي نقطة غريبة جدا. يعني انا نفسي افهم القرآن بس
انا ده طموحي والله يا رب يعني نفسي هو يا جماعة اكتر واحد فاهم تفسير يعني في مش في الصحابة اي حد برضو تبقى فاهم المفسرين يعني اعتمادهم بيبقى التفسير يبقى على ايه
على القرآن نفسه والسنة يمكن لو فيه احاديس وصلت بتفسر او القرآن نفسه عشان يبين بعضه. اساس اساس اللي بيعتمدوا عليه هي اللغة واقوال السلف يعني السلف قالوا ايه في التفسير؟ اللغة معناها ايه؟ وللسلف قالوا ايه
آآ قصدي انه القرآن بيفسر بعضه ده قليل السنة النبي صلى الله عليه وسلم يقول لهم تفسير دي كزا ده قليل اكتر اكتر اداة مستخدمة في التفسير دليل هو اللغة. وايه اقوال السلف؟ مين بقى السلف دول
مين السلف دول ؟ لأ السلف دول الصحابة والتابعين واتباع التابعين. اتباع التابعين والتابعين دول اصلا كلهم تلاميزة ابن عباس فاهمين حاجة يا جماعة؟ يعني يعني الموضوع كله بيرجع له في الاخر. يعني ما فيش مفسر هتفتحه الا وهيقول لك ايه؟ دي ابن عباس قال كزا. ودي ابن عباس قال كزا. يعني ده الطبيعي يعني. انا بقول الشوف ابن عباس
اليوم بنقوله. يا جماعة الموضوع رهيب يعني ايه انت فاهم القرآن آآ آآ كله كله واكتر واحد فاهمه انما بقى طب هو اصلا بدأ بايه آآ بتلاتين شهر بس مع النبي صلى الله عليه وسلم. طب ازاي بقى
يعني ازاي انت قعدت مع النبي صلى الله عليه وسلم تلاتين شهر وانت دلوقتي اكتر واحد في الصحابة فاهم في القرآن تعالوا بقى نسأل نفسنا السؤال ده. تعالوا نشوف ابن عباس طالب العلم. ماشي؟ هي بدأت مش بدأت يعني. بس قصدي جزء منها زي سيدنا ابو هريرة
ابو هريرة كان يعني لو هقول الدرس هيبقى بنفس الطريقة. ازاي وصل لمرحلة اكتر واحد روى السنة كانت شقين شق بركة لانه النبي صلى الله عليه وسلم دعا له وشق اجتهاده بقى عمل ايه
ابن عباس نفس الكلام. النبي صلى الله عليه وسلم الاول دعا له. قال ابن عباس للنبي صلى الله عليه وسلم ضمني الى صدره وقال اللهم علمه الحكمة وقال اللهم فقهه في الدين وعلمه التأويل اللي هو التفسير. فهو النبي صلى الله عليه وسلم
دعا له فمبدأيا كده ده دي يا جماعة الايه يعني ده ده يعني اللي هو سيدنا ابو هريرة كده. كان بيقول النبي صلى الله عليه وسلم انا مش عايز انسى اللي بتقوله. فالنبي صلى الله عليه وسلم فتح العباءة بتاعته وضمه
ودعى له. فابو هريرة خلاص ما بينساش حرف بس مش معنى كده ان ابو ما هو ابو هريرة لو لو مش قاعد مع النبي صلى الله عليه وسلم ما هو مش هينسى اه بس هو مش هيعرف برضو حاجة يفتكرها
فالفرق ان سيدنا ابو هريرة بعد الدعوة دي تعالوا نشوف عمل ايه هو بيقول ايه ما سبتش النبي صلى الله عليه وسلم لحزة هو ده الفرق بقى هي الفكرة في الجودة عارفين سيدنا ابو هريرة برضو قعد مع النبي صلى الله عليه وسلم قد ايه؟ تلات سنين بس
بس امسك الجودة يعني ايه؟ يعني هو قعد تلات سنين كلهم في صحابة قعدوا عشر سنين الخلاصة بتاعتها ما شفش النبي صلى الله عليه وسلم تلات سنين على بعض فاهمين
لانه بيروح يشتغل وبيسافر وبيتاجر وبينام. سيدنا ابو هريرة اصلا كان بيته عند باب النبي صلى الله عليه وسلم. يعني فهو ما اتحركش هو فعلا شافه في التلات سنين اكتر من اللي واحد شافه في عشرين سنة. غير انه ما بينساش
غير انه دعى له فالاتنين فسيدنا ابن عباس كده الدعوة بتاعة النبي صلى الله عليه وسلم قال يا رب علمه ايه التفسير. علمه زي اول التأويل يعني التفسير ده معناها عشان تبقوا فاهمين يعني ايه كلمة تأويل. هي لها معنيين بس يعني المعنى الشرعي بتاع القرآن التأويل يعني تفسير. يعني كتاب الطبري اسمه التأويل القرآني
تفسير القرآن خلاص؟ فالنبي صلى الله عليه وسلم اصلا دعى له. بس اتفرج على ابن عباس وهو آآ مش بدأ مع الصحابة لأ الصحابة عاشوا مع النبي صلى الله عليه وسلم وهو بقى بيكبر تلتاشر سنة فايه اتفرج عليه وهو بينطلق
فابن عباس قال ان كنت لا اسأل عن الامر الواحد يعني يبقى مسلا فيه تفسير اية عايز اعرفها. ان كنت لا اسأل عن امل واحد ثلاثين من اصحاب النبي صلى الله عليه وسلم. يعني انا عايز عايز تعرف اه اه يعني انا لما يعني بحس ان هي هحضر وجامد قوي بمسك تفسير اتنين تلاتة. هو كان بيعمل ايه
كانك هتفتح تلاتين تفسير عشان تبص الاية دي قالوا ايه فيها تلاتين وقال لما فتحت المدائن اقبل الناس على الدنيا واقبلت على عمر سيدنا عمر ابن الخطاب يا جماعة من ائمة المفسرين
وده ما عرفش ليه بس ناس كتيرة ما تعرفوش عنه لان عمر ده الشيخ ابن عباس في التفسير بس بعد شوية هتشوف سيدنا عمر وهو بيقول لابن عباس تعال عشان عايزك عايزك استفتيك في حاجة في التفسير. لان هو مع العلم
سيدنا ابن عباس اه بس كان شيخه عمر ابن الخطاب فقال الناس كانت بتقبل على الدنيا وانا باقبل على عمر عشان اتعلم التفسير. وقال ما حدثني احد قط حديثا فاستفهمته
يعني ايه ؟ ما فيش حد قال لي حاجة الا ايه اروح اسأل فيها استفهمت يعني اروح استفهم ولقد كنت اتي باب ابي بن كعب. مين ابي ابن كعب؟ ده برضو من امام من مفسرين الصحابة
بس ليه الصحابة سيدنا المسعود سيدنا ابي سيدنا عمر آآ يعني كثر بس هو عمل ايه؟ خد كل علمهم غير الملكة بقى اللي ربنا اداها له انه بعد ما اتعلم وبعد ما عرف كل حاجة بقى هو كمان ايه ينظر ويبقى له كمان نزر ويقول لأ دي معناها كزا لأ دي كزا
خد كل علمهم. فقال كنت اتي باب ابي بن كعب وهو نائم فاقيل على بابه ولو علم بمكاني لاحب ان يوقظ لي. لو عرف ان انا هنا كان هيصحى بس هو يقول ايه
ما كنتش اصحيه. قال ان يوقظ لي لمكاني من رسول الله دا من ال البيت ولكني اكره ان امله. يعني ما احبش اضايقه. فكان يعمل ايه حد قال له حاجة
طب انا هروح اسأل دبي هيروح لسيدنا ابي نايم يقول انام كده على بيت ببيته لحد ما يصحى عشان اسأله يا جماعة الموضوع ده معلش اسقاط اسقاط الكلام ده علينا
لانه احنا عايزين نتعلم آآ دينا يعني ونوصل لربنا فرق اه مش شباب السما والارض قليل والله فعلا قليل قال ابن عباس لما قبض رسول الله صلى الله عليه وسلم. قلت لرجل من الانصار
هلم فلنسأل اصحاب رسول الله صلى الله عليه وسلم فانهم اليوم كثر قل له تعال اقعد نسألهم ونستفسر ونتعلم منهم دول كتير النهاردة دول كتير قال وعجبا لك يا ابن عباس اترى الناس يفتقرون اليك
وفي الناس من اصحاب رسول الله صلى الله عليه وسلم من فيهم يعني ايه وهو بيقول له تعال نسألهم وهم موجودين فالتاني قال له انت ليه فاكر ان انت هيجي وقت والناس هتيجي لك انت! ما انت ما هو الصحابة فعلا موجودين انت عايز تعرف ليه
الفرق والطموح فتركت ذاك. الكلمة دي اثرت في. تركت ذاك بصوا يا جماعة ما ينفعش صاحب الهمة يمشي مع واطي الهمة مش هيعرف فسابه يعني انا احنا مش هنمشي مع بعض
انا عايز انطلق انا عايز اجري انت عايز تتدلع وتريح انا مش هعرف ابقى معك هو كده انت فعلا فعلا همتك وطموحك وهيبقى زي بالزبط اللي جمبك فتركت ذاك واقبلت اسأل اصحابي ورسول الله صلى الله عليه وسلم. وان كان يبلغني الحديث عن الرجل فاتي بابه وهو قائل نفس اللي قاله فوق
توسدوا ردائي على بابه يصفح الريح علي من التراب اقوم مغطي نفسي عشان التراب اللي عمال ييجي علي. فيخرج فيراني فيقول يا ابن عباس يا ابن عم رسول الله صلى الله عليه وسلم ما جاء بك؟ هلا ارسلت الي فاتيك؟
اقول لا انا احق ان اتيك فاسأله عن الحديث بيقول ايه بقى عاش هذا الرجل الانصاري قصده مين الاولاني اللي سابه حتى رآني وقد اجتمع الناس حولي يسألوني فيقول هذا الفتى اعقل مني
هذا الفتى كان اعقل مني ده كان فاهمها صح ده حسبها صح يا جماعة احنا يعني بجد انا بزعل على انا يعني في حد كده ايه لسة برضه مش عارف يعني انا مهم يعني ايه
عايز اعمل هو مش غلط هي الناس اللي غلط هو مش غلط هو كان بيقول لي السيرة حلوة وما شاء الله وكده الحمد لله بيقول لي انا بقى عايز اعمل مختصر السيرة
يعني انا عايز اعمله في خمس ست دروس كده عايز اعمل السيرة في خمس ست دروس هو مش غلط. انا زعلت بس عشان هو هو دلوقتي شايف الناس. ويقول لي عشان اللي مش هيقدر يسمع ده
يعني عشان اللي مش هيعرف يسمع ده فهو تاني هو توصيفه للواقع مش غلط اه اه الناس بقت عايزة السيرة في خمس ست دروس الناس عن كده الناس عايزة الدين بسرعة عايزة اسهل طريقة عايز اتعلم بس اه
يعني انا مستعد اروح درس بس لأ يوم ايه لأ يوم كزا لأ لأ فين مكانو فيه لأ بيعلق زحمة لأ بعيد لأ ببقى راجع لأ ببقى مش عايز طب ما هو يا جماعة مبيجيش غير كده
ما بيجيش غير بان انت تتعب له عشان ربنا يعلمك وتتزكى يا جماعة نفوسنا هتتطهر ازاي؟ وقلبنا هينضف ازاي؟ واخلاقنا هتنصلح ازاي؟ ومعاني الايمان وافكار الاسلام هتخش جوانا ازاي هتخش جوانا لما نتعلمها لما وهتعلمها ازاي بقى
فلما لم ابزل عشان اتعلمها لما امسك كتاب كده واقول ايه انا عايز اقرا الكتاب ده لازم اقراه مفيد. اقعد اقرا بقى ما ليش ما بحبش اقرا هو من اولها كده
يعني احنا احنا خد يا رضا من اولها ما بحبش اقرا. فين يا ابني لاي حاجة؟ فين الصبر يا ابني فين المجاهدة؟ فين البزل ما فيش. ما بحبش على طول. ما فيش حاجة تتسمع ساوند كلاود
لو تشوف فيديو ما بحبش اشوف طب لأ بقى هسمع في العربية وانا ماشي عشان يا عم بالراحة بس انت آآ ايه ده! يعني ممكن انا هاستغل وقتي فكمان هاسمع في العربية. انما لما نقول مسلا يا جماعة ايه
الكتاب ده مهم والسلسلة دي مفيدة واحد عايز يتعلم قرآن ماشي هتسمع دروس تدبر. بس درس التدبر ده ايه بقى؟ محتاج مود يعني هتسمع وتركز وتكتب ما انا ما بعرفش اكتب ما فيش خالص بقى. يعني هو ايه الاتيتيود بتاعي مش عايز اتعب مش قادر اتعب للعلم ده
انا مش بتكلم في علم شرعي. انا بتكلم في علم شرعي اه بس فرع التزكية اللي هو عشان انا ابقى قادر ابطل زنوب واتوب واحب ربنا. فرع التزكية بس مش بتكلم في ايه
انا بتكلم في علم شرعي يعني وان كان يعني يا ريت. بس خلونا بس في مرحلة انه ايه عايزين نتعلم عشان عشان نعمل وعشان نتزكى فده مش هينفع يحصل آآ الطريقة اللي انا عايزها دي
اللي حد عنده لينك الماتش حد عنده لينك الدرس فايه ؟ فيفتح لي الدرس زومو ، لأ لازم اعرف ايه لا والله يا جماعة الحاجات دي الحاجات دي يعني هي هي رسايل ومعاني بنتعلمها
فلازم نتعلمها فلازم نعمل كده عشان نتعلمها يعني لازم يوصل لك مش يوصل لك انه يعني برضه ما ينفعش يوصل لك ايه هو ما رضاش وخلاص. لأه الدرس عزيز العلم عزيز لازم انا اشوفه كده
وابزل له كده ولما يتقال لك خد خلص كتاب التفسير ده في رمضان اه هتقرا كل يوم جزء وهتقعد ساعتين تقرا وتنزل بليلية ترويح عشان قلبك يتزكى ده علم واقعد بقى اعمل ده
ما فيش تفسير على الهامش ما فيش تفسير السلسلة بتاعة الشيخ حازم كل درس ساعة ما فيش حاجة اقل. دايما الاسئلة دي ما فيش حاجة في رغيف كده ما فيش في دقيقة
اه وايه اكتر الفيديوهات اللي بتجيب فيوز القصيرة؟ يا جدعان فبالتروس الكبيرة دي اللي الراجل اللي عمال يقعد يتكلم ساعة وساعة ويقول لك انا سمعت درس على يومين يعني الشيخ قاعد بيتكلم والناس قاعدة وانا خلصته في يومين. طب ليه ما تقعد تسمع عن ساعة
اه وايه اه اه انا بعمل دي ساعات. بس مش في دروس تزكية عشان بس ايه ما حدش ما انا مش مش هخبيها وبرضه يعني مش في درس عن القرآن بس تلاقي ايه
بقى على واحد ونص نسمع الدرس على واحد ونص واتسرعوا شوية. انجح يا شيخ يعني يعني انت تحب حد يعمل فيك كده يقعد يسرع كلام في دروس العلم ساعات يعني ساعات يعني في دروس العلم لو نحو مسلا او كده
يعني الواحد بيعملها بس في دروس التزكية كمان الناس بتعملها انا الحمد لله اتكلم بسرعة وما حدش يعرف يعملها دي الحمد لله. اه والله اللي هيعملها مش هيفهم بقى بجد
يا جماعة لازم تصبر على العلم نجتهد وتتعب فيه يعني تنام كده على الكتاب وتبقى مش قادر وتقوم تعمل قهوة وتفوق وتقول لنفسك هقعد بعد الفجر لما تتحط في لازم لازم تبزل العلم وتقول نفسك هركب العربية واضرب المشوار هروح مواصلات عشان اروح الدرس لازم تبزل العلم
يعني على قد انا بتكلم على المستوى ده ده يعني اقل بزل للعلم في ناس بتروح في الاسبوع درس واتنين وتلاتة وفي اللي بيقرا كل كل يوم عنده ورد قراية ورد بيسمع درس وبيقرا ده الطبيعي
بيبزل للعلم العلم اللي هيوصل ربنا عشان هو السير الى الله محتاج علم محتاج انوار محتاج حد يفهمني ايه ازاي يحمسني يشجعني يفكرني العلم هو ده هو ده العلم اصلا
فشوفوا ابن عباس يا جماعة لأ ده سن كامل اللي بيعمل كده تلاتاشر سنة بيعمل كده. اللي هو بيعمله ده وهو عنده خمستاشر سنة هوريك ابن عباس المعلم وليد ابن عباس المعلم
كان عمر وعثمان يستشيرونه في خلافتهم بس يعني ايه خلافة عمر؟ سيدنا العباس عنده تلاتاشر سنة. سيدنا ابو بكر بقى خليفة سيدنا ابو بكر توفي سيدنا عباس عنده خمستاشر سنة. سيدنا عمر بقى الخليفة
عمر توفي بعد عشر سنين. وابن عباس عنده خمسة وعشرين سنة بيستفتي واحد في العشرينات الخليفة الخليفة بيجيب واحد عنده عشرين سنة بيقول له نعمل ايه في الموضوع ده انا يعني انا ما رضاش اجيبك لو موبايلي فاهم حصل فيه حاجة اسألك فيه انا مش واسق يعني يعني معلش خبرات الحياة ايه عشان في عشرين سنة انا محتاج اسألك في
اه في موضوع مهم. انا جا لي شغل يعني صح ما فيش طب انا بفكر ابيع بيتي انت رأيك ايه ما فيش. ده امور دنيا. ده سيدنا عمر بيسأل ابن عباس
اللي عنده عشرينات وسيدنا عثمان بعديه العشرينات. سيدنا عباس يعني كان عنده خمسة وعشرين سنة في خلافة سيدنا عثمان لما بدأت يعني. وسيدنا عثمان قعدت كم سنة؟ اتناشر سنة. يعني هو توفي سبعة وتلاتين سنة. يعني سيدنا ابن عباس بيستفتي في العشرينات يا جماعة
الخلفاء بيجيبوه. قال ايه كان عمر يدخلني مع اشياخ بدر هو في بدر دي ما كانش عنده خمس سنين. ما كانش عنده تلات سنين. فاشياخ بدر بيدخلوا معهم لان هم سيدنا عمر كان بيختار كبار الصحابة
ويستفتيهم ويستشيرهم في امور اقامة الدين وكان بعضهم وجد في نفسه. يعني ايه وجد في نفسه يعني هم قاعدين كده يا جماعة رجالة كبار وشايفين واحد عنده سبعتاشر سنة قاعد جمبهم وسيدنا عمر قال له تعال يعني تخيلوا وجد في نفسه
وقال لما تدخل معنى هذا؟ ولنا ابناء مثل قد ابني قال عمر انه من قد علمتم. انتم عارفين ده مين فدعاه ذات يوم فادخله معهم فما رأيت انه دعاني يومئذ الا ليريهم
يعني هو بيقول ايه هو جابني عشان عشان يسبت لهم دلوقتي قال ما تقولون في قول الله اذا جاء نصر الله والفتح. يعني قولوا لي التفسير. من وجهة نزركم. الاية دي معناها ايه
اه قال بعضهم اه هو بيتكلم على السورة ربنا قال اذا جاء نصر الله والفتح ورأيت الناس يدخلون في دين الله افواجا فسبح بحمد ربك واستغفره انه كان توابا. فقال بعضهم امرنا
نحمد الله ونستغفره اذا نصرنا اذا جاء نصر الله والفتح وحصل فتح ورأيت ان الناس يدخلون في الدنيا افواجا سبح بحمد ربك واستغفره فربنا اللهم ارضى ان نسبحه ونحمده ونستغفره اذا جاء نصره
فده اللي هم قالوه ربنا بيأمرنا بكده في الاية دي ربنا ينصرك لما ربنا يفتح عليك واحمده وانسب الفضل له وانت لا زلت مقصر. ده معنى جميل جدا وده التفسير فعلا
فسكت بعضهم فلم يقل شيئا. فقال لي اكذاك تقول يا ابن عباس ايه رأيك يا ابن عباس؟ فقلت لا فقال فما تقول قلت هو اجل رسول الله صلى الله عليه وسلم اعلمه الله له
ربنا بيقول له اذا جاء نصر الله والفتح لما يحصل الفتح والنصر فدي علامة عشان انت قربت تموت فسبح بحمد ربك واستغفره عباس اه يعني شف احنا رحنا فين وهو راح فين
قال عمر ما اعلم منها الا ما تقول يعني ده طلع هو اللي صح. يعني ايه سبحان الله! ازاي بقى اوتي الفهم ده اللي انت عدي به من عند ربنا ومجتهاده
بص بقى بصوا وصل لفين انا عايز اوريك وصل لفين آآ قال سعد ابن ابي وقاص ما رأيت احدا احضر فهما ولا اللب لب لبا ولا اكثر علما ولا اوسع حلما من ابن عباس. ده اللي بيقول كده سعد ابن ابي وقاص
ولقد رأيت عمر يدعوه للمعضلات. يعني ايه معضلات يا جماعة حاجة صعبة حاجة فيه مشكلة مش عارفين مش عارفين مش عارفين نجتهد في الادلة لأ هاتوا ابن عباس ويقول قد جاءت معضلة
ثم لا يجاوز قوله. يقول له ايه رأيك كزا طيب خلاص يا جماعة لأ نعمل كزا. وان حوله لاهل بدر شوفوا بقى تلامزته بيقولوا عليه ايه. تلامز ابن عباس كتير اوي. وانت بتسمع اساميهم كتير. وانت مش مدرك ان دول تلاميزة ابن عباس
هتلاقي هتلاقي في التفسير يا جماعة عن مجاهد عن قتادة عن طاووس عن مسروق دول كلهم دول تلاميز ابن علي هم اصلا بيقولوا ابن عباس بيقول ايه؟ يعني هو يعني في الاغلب ابن عباس هو اللي معلمه له
فيقول طاووس ايه ادركت نحو خمسمائة من الصحابة اذا ذكروا اذا ذكروا ابن عباس آآ فخالفوه يعني لما يقولوا ابن عباس بيقول كده بس احنا شايفين كزا. فلم يزل يقررهم حتى ينتهوا الى قوله. فابن عباس يقعد معه ويقول له ازاي يجادله بالحجة؟ فالصحابي يقول له لأ خلاص في الاخر انت صح
يعني ما فيش صحابي ييجي يخالف ابن عباس ابن عباس يقعد يتكلم معه في الشرع وفي العلم وفي الفقه وفي التفسير الا وفي الاخر ايه يقيم عليه الحجة ويقول عطاء ايه بقى؟ ما رأيت مجلسا اكرم من مجلس ابن عباس
ولا اكثر فقها ولا اعظم هيبة ابن عباس اصحاب القرآن يسألونه واصحاب العربية يسألونه واصحاب الشعر يسألونه فكلهم يصدر في واد اوسع يعني هو بيقول المجلس بتاعه ما فيش زيه. وكل الناس من اي مجال جاية تتكلم وتسأله. وكل واحد ييجي يلاقي يلاقي نفسه في حتة اوسع. يعني ايه؟ يلاقي ابن عباس ضاف له
وزود له وقال له حاجة اكتر اعلمه وبعد كده قال برضو ابي صالح لقد رأيت من ابن عباس مجلسا لو ان جميع قريش فخرت لكان لها به الفقر. يعني هو بيقول انا شفت مرة ابن عباس وله مجلس. مجلس يعني
درس علم بيقول الدرس ده لو قريش شافته مش هتفخر غير به لقد رأيت الناس يجتمعوا على بابه حتى ضاق بهم الطريق يا جماعة كان كان فيه مظاهرة. هو بيقول ايه واقفين على بابه لحد ما الطريق اتسد. فما كان احد يقدر ان يجيء ولا يذهب
يعني هو ابن عباس ايه مش اللي هو قاعد وفي اتنين تلاتة حواليه العباس ده كان بيبقى قاعد وايه وفيه عشرات ومئات واقفين على باب بيته وبعد كده بيكمل بقى الرواية وبيقول
سيدنا عباس يدخل شوية يقعد ها عايزين فرقة عايزين تسألوني في ايه؟ اسألوني اسألوني اسألوني بعد كده قل لهم يلا اطلعوا عشان غيركم يطلعوا يخش غيرهم. يسألوه يسألوه يطلعوا يخش غيرهم. يطلعوا يسألوه ابن عباس هو ده. حاجة يا جماعة
نتكلم على ايه؟ تلتاشر سنة شاف النبي صلى الله عليه وسلم صاحب النبي صلى الله عليه وسلم تلت سنين يا صاحبي هو عنده عشر سنين يا جماعة يعني وبعد كده قرر ينطلق في العلم
فبقى ايه بقى امام المفسرين من الحاجات بقى المتوقعة هو اللي هقوله ده هنشوف اثر العلم عليه ما ينفعش تقول ما ينفعش تبقى بتتعلم وحالك يفضل زي ما هو ده كده يعني فيه مشكلة
ايه مشكلة ممكن يبقى ده اسم يوت مسلا فيه مشكلة يا جماعة ان انت تبقى آآ العلم يا جماعة له اثر. هو العلم يعني لما الانسان بيسمع بودانه وعينه وقلبه
وعقله مين هو ربنا؟ جنة نار. ايه هو الاسلام؟ الحق. النبي صلى الله عليه وسلم. الصحابة الدين. الموت. القبر الحياة دي الدنيا لما بيسمع ده ما ينفعش حاله يفضل زي ما هو
الا لو في مشكلة فعلا في مشكلة ان الله يقول انما يستجيب الذين يسمعون وقالوا لو كنا نسمع او نعقل ممكن يبقى فيه بقى مشكلة ربنا يقول والذين كذبوا باياتنا صم وبكم في الظلمات
فممكن يبقى فيه مشكلة اولا ما بسمعش يعني هو انا مقصر فعلا لمنافز العلم قافلها بقى بالراحة كده باجي درس كل آآ تلات شهور ولا حاجة لا مش انت المرة دي مش انت
فيعني او انت يعني كلكم. فلو انت اه ما ينفعش تدي لو اديت نفسك مساحة والحمد لله انا انا دايما عندي كتاب والشهر ده خلصت الكتاب ده والشهر ده خلصت الكتاب ده وفي رمضان قريت ده لو انت فعلا فيه علم في حياتك لازم يبقى فيه اثر للعلم ده
لازم هو العلم كده فسيدنا ابن عباس بقى واحد ايه انغمس في العلم بشوف اثر العلم عليه فشف صلاته عن ابن ابي مليكة قال ايه؟ صحبت ابن عباس من مكة الى المدينة. كنا ورا مسافرين من مكة للمدينة
فكان اذا نزل يعني ايه نزل؟ يعني ايه؟ قعدوا يريحوا وسط السفر خلاص؟ قام شطر الليل ده هو صاحبه في السفر فهو بيقول كل يوم بالليل يقوم يصلي نص الليل
فسأله ايوب كيف كانت قراءته قال قرأ وجاءت سكرة الموت بالحق ذلك ما كنت منه تحيد. فجعل يرتل ويكثر في ذلك النشيش ويبكي اصل آآ انت ممكن تحس ايه العلم والفقه والحديث هو العلم علم
المفروض في الاخر يخلي القلب سليم بيقول له بيصلي بنص الليل. كل ما ننزل ننام يقوم يصلي نص الليل شف بقى شف اهتمامه بالمسلمين. قال ابن عباس لان اعول لان اعول
اهل بيت من المسلمين شهرا او جمعة اهو ما شاء الله احب الي من حجة بعد حجة. اه حجة بعد حجة. يعني ايه يعني انا اهم حاجة عندي المسلمين ان انا اركز مع حد واهتم بحد واقف جنب حد احسن عندي من ايه؟ ان انا احج
وشف العلم عمل ايه في اخلاقه. وفي سلامة صدره اتجاه المسلمين. قال ايه؟ ما بلغني القصة دي مهمة دي يا جماعة ما بلغني عن اخ مكروه ما بلغني عن اخ مكروه قط
الا انزلته احدى ثلاثة منازل اسمع حاجة وحشة عن حد بيقول هو حاجة من التلاتة دول آآ ان كان فوقي عرفت له قدره قلت ايه لنفسي بس ما لكش دعوة ده فلان
اعزم منك واحسن منك وما انا اصلا اصرف دعم عن زهنك على طول. وان كان نزيري تفضلت عليه يعني فينا عينيه مكروه يا جماعة؟ هو قصده ايه المكروه؟ لا ايوة قصده هو قال حاجة عني انا
حاجة تمسه هو فلو كنك اعلى منه يقول ايه ده كده كده فلان ده على راسي وان كان نظيري تفضلت عليه. يعني ما فيش مشكلة خلاص اسامحه دا اخويا. وان كان دوني لم احفل به
واقل مني خلاص يا عم ده كده اصلا ما تفرقش معي هذه سيرتي في نفسي يعني هو بيقول انا كده من جوايا العلم يا جماعة هو اللي بيعمل كده. تعظيم حرمات الله. قال طاووس ما رأيت احدا اشد تعظيما لحرمات الله من ابن عباس
ودي اكتر واحدة آآ يعني آآ غبتوا عليها انه الواحد يوصل لمرحلة يعزم حرمات ربنا. ده حرام ده الله قال لا تفعل العظيم ده لما بييجي في القلب هي دي التقوى بقى
ومن حياؤه بقى بص الحياء قال عكرمة وده برضو من تلامزته. كل دول تلامزته يا جماعة يقول ايه بقى؟ ان ابن عباس لم يكن يدخل الحمام الا وحده. يعني ايه؟ هو الحمام زمان مش زينا. جوة البيت. هو برة البيوت
وبالتالي ممكن زي اي حمام مسلا تخش في اي حتة مفتوحة بيبقى فيه كزا حد هو بيقول ما كنش عمره يخش حمامة لو فيه حد عارفين الناس دي يا جماعة اللي هي
عندها حياء دي عارفين الحياء فهو بس انا بفكر في ايه بفكر في سيدنا عباس الكامل ده حاجة كده رهيبة يعني شكلا وعلما وفي اخر التميز الفزيع ده آآ فسيدنا ابن عباس
آآ في اخر عمره ذهب بصره ودي من الحاجات اللي كنت بستغربها لحد ما لقيتها بتحصل لكل الاولياء. يعني الاغلب الاولياء يجي ربنا في الاخر ويعمل ايه ويبتليه ابتلاء زي ده كده. وزي برضه كتير سيدنا سعد برضو ابن ابي وقاص كده برضه دهب بصره
كنت بفتكر انه يا رب ده مش ده ولي وكده ليه بيحصل له كده في الاواخر؟ لان انا ما كنتش فاهم ان الابتلاءات دي جوايز يعني. خد آآ كمية حسنات رهيبة زيادة
في اخر عمرك فلما تسمع ده عن ربنا بيحبهم افهمها فذهب بصره في اخر عمره وتوفي فهو عنده واحد وسبعين سنة فقاعد بيعلم قد ايه بقى تخيلوا يا جماعة يعني آآ اكتر من خمسين سنة كل اللي بيعمله بقى انا قاعد انا قاعد اعلمكم بقى. اقعد اعلم بقى. يعلم يعلم يعني في الاخر القرآن ما فهمناهوش الا
ان هو ايه ان هو حط بصمته وقالوا وهم بيدفنوه دخل طير ابيض معه في قبره ولم يخرج. وما لقوش الطير ده بعد كده فقالوا ايه هذا بصره رد اليه؟ او قالوا بقى ودي اللي عجبتني قوي هذا علمه خلاص. ده علم ابن عباس ده ما حدش هيعرف يبقى زيه
آآ تعالوا اختم لكم بوصيتين ماشي؟ وصية النبي صلى الله عليه وسلم لابن عباس ووصية ابن عباس لابنه ماشي؟ حد عارف وصية النبي صلى الله عليه وسلم لابن عباس مين اللي عارفها انت بس
ايوة ما انتم عارفينها كلكم اهو. ايوة يا صاحبي انتم عارفينها صح تواضع وكده الحياء اه طيب فقال النبي صلى الله عليه وسلم انا مش بقولها عشان نعرفها بقولها عشان اتدبرها بقى
وهو بيقول ان انا كنت راضي في النبي صلى الله عليه وسلم يعني انا كنت راكب وراه على الدابة قال النبي صلى الله عليه وسلم يا غلام اني اعلمك كلمات
ممكن نفتكر هو كان عنده كم سنة فاهمين هو خلاص من عشرة تلتاشر شف بقى ايه شف النبي صلى الله عليه وسلم بيقول ايه لواحد عنده حداشر سنة. اتناشر سنة
والله انا بتعجب انه سيدنا هو ابن عباس في النضج ده في الادراك ده انا بقول انا انا دلوقتي بس بقولها لك وانت عندك كم سنة؟ خمسة وعشرين سنة مسلا صح
ليه؟ لان احنا دلوقتي كبار بقى سيدنا العباس كان كده كان الدماغ دي وهو عنده حداشر اتناشر سنة هو ده اللي ده اللي ده اللي يبهرك ان النبي صلى الله عليه وسلم بيقول كلام كبير. يعني ما بيتقالش للاطفال مش فاهمين
عباس كان ايه كان تقيل ذكي العقل بالذهن ماشي قال النبي صلى الله عليه وسلم يا غلام اني اعلمك كلمات احفظ الله يحفظك. احفظ لا تجده تجاهك اذا سألت فاسأل الله
واذا استعنت فاستعن بالله واعلم ان الامة لو اجتمعت على ان ينفعوك بشيء لم ينفعوك الا بشيء قد كتبه الله لك وان اجتمعوا على ان يضروك بشيء لم يضروك الا بشيء قد كتبه الله عليك. رفعت الاقلام وجفت الصحف
آآ ده درس طبعا لوحده فاحنا ايه هنعدي عليه سريعا في روايات تانية مش رواية بس في عشرات الروايات عادي آآ فقال النبي صلى الله عليه وسلم ايه احفظ الله يحفظك. احفظ الله تجول تجاهك. احفظ الله
يعني تقوى يعني احفظ اوامر الله احفظ نواهي. ربنا قال لك تعمل ده تعمله ما تعملش ده ده كده انت بتحفظ الشرع. بتحفظ اوامر ربنا احفظ الله يحفظك دي القاعدة هنا احنا هنا ممكن نتكلم عن القاعدتين. القاعدة الاولانية اصلا فكرة انه التقوى هي اللي هتجيب الحفظ. والقاعدة التانية اصلا السياق نفسه انه البداية عليه
والتمام عليه انه قم الي امشي اليك. نفس نفس الايه؟ نفس السنة انا عايز ربنا يحفزني تجده تجاهك. يعني بص تخيل انت بتدور على حد ولقيته في وشك. ولله المثل الاعلى. انا نفسي في ربنا ما يبقى معي انا عايز معية ربنا. انا عايز ربنا يتولاني. انا عايز
ربنا يحفزنا ايوة ماشي احفظ الله وده نفس برضو يعني نظيره الاية بتاعة سورة الطلاق ومن يتق الله يجعل له مخرجا ويرزقه من حيث لا يحتسب ومن يتق الله يجعل له من امره يسرا. احفظ اللي يحفظ
وده يعني بص انا انا في مرة كان عندي مشكلة آآ حاجة يعني حاجة وجعاني يعني. وعمال احاول ايه وادوية وبتاع ما تروحش يعني. فبجد يعني لقيت نفسي خلاص مش يعني قلت ايه خلاص انا هعبد ربنا الفترة دي عشان
يعني هو ده الدواء بتاعي خلاص يعني ما فيش حل ليه؟ لان هو ده فعلا السبيل اصلا بس انا مقصر في العبادة شف بقى الطرق التانية كلها. انما حفظ ربنا مش هيجي غير كده
احفظ الله يحفظك وبعد كده النبي صلى الله عليه وسلم بيعلمه ايه اذا سألت فاسأل الله واذا استعنت فاستعن بالله يعني التوحيد ده توحيد الربوبية بقى مين اللي اسأله؟ مين اللي الجأ له؟ مين اللي بيرزقني؟ مين اللي بيشفيني؟ مين اللي هيجوزني؟ مين اللي هيشغلني؟ مين اللي هيأكلني؟ مين اللي هييسر لي؟ لما تبقى عايز حاجة رح لربنا
بيقول له مين ربك انت محتاج حد رح لربنا وبعد كده الكلام العظيم بتاع القدر بقى. ان الامة لو اجتمعت ان ينفعوك بشيء لم ينفعوك الا بشيء قد كتبه الله لك
ده ده ربنا اللي قدره. ده ربنا لو لو كل الناس عايزة تضرني ربنا لو ما قدر ده هيحصل لو مش مقدر ده ما ينفعش يحصل غصب عني غصب عنهم
فيعني وصية رهيبة يعني الوصية بس لوحدها تغير تغير حياتك يعني آآ وابن عباس بقى لابنه مش ابن عباس لابنه اسف العباس لابنه. ماشي يعني النبي صلى الله عليه وسلم لابن عباس والعباس لابن عباس. ماشي
طيب فلما حضرت الوفاء للعباس يعني بعث الى عبدالله فقال يا بني قال له ايه بقى؟ تعالوا بقى ايه كانه بيكلمك دلوقتي يا بني اني موصيك يعني معلش في الاول بس ايه واحد جاب ابنه وهو بيموت وايه وبيوصيه
شوفوا الصحابة بقى عشان احنا اتكلمنا في اول الموضوع عن الصحابة فين فواحد بيموت وايه وبيكلم ابنه كلمتين كده وصية ايوة. ايه ده انت جيت متأخر مع شكلك فبيقول له ايه
فبيقول له يا بني اني موصيك بحب الله والله حاجة عظيمة بس انا ممكن اخلص كده. انا ما صدقتش يعني انا بوصيك تحب ربنا وحب ربنا يبقى اهم حاجة عندك
وحب طاعته وخوف الله وخوف معصيته فانك اذا احببت الله وطاعته نفعك كل احد واذا خفت الله معصيته لم تضر احد واذا كنت كذلك لم تكره الموت متى اتاك بيقول له كده هو ايه
هو بيموت سيدنا العباس احساسه ايه دلوقتي؟ هو بيقول له الكلام ده فهو عايشه انت لو بتحب ربنا وبتحب الطاعة بتخاف من ربنا والمعاصي خلاص انت كده حد يضرك حد ينفعك مش تأزي حد تبقى وحتى الموت مش هتخاف منه. مش متضايق منه
وصية يعني ايه في هو الخلاصة يا جماعة كلها ايه ان مش ان انا اعرف ربنا لأ ان انا احب ربنا خلاصة معرفة ربنا حب ربنا فبيقول له اهم حاجة تبقى ايه تبقى
حب ربنا في قلبك عامل ازاي. لان هو ده هو ده اعزم العلم. يعني اعزم بقى العلم اهم حاجة العلم يوصلها لك انك تقرب من ربنا. واعظم القرب من ربنا اللي بيحبه بقى
يعني في ناس بيخاف من ربنا. في ناس اه بترجو رحمة ربنا. بس اللي بيحب ربنا الحب هو اقوى حاجة اقوى شعور ايماني يعني تجاه ربنا. حب ربنا هو جاب له من الاخر. قال له اهم حاجة تحب العربية وتحب الطاعة. تحب الدين
المعاصي فدي وصية من الاخر يعني فجبل يعني ابن عباس جبل يعني. اخر حاجة هاكتب لكم بها قولي كده لابن آآ لمسروق برضو ده احد التابعين تلامذته قال كنت اذا رأيت ابن عباس
قلت اجمل الناس واذا نطق قلت افصح الناس واذا تحدث قلت اعلم الناس يعني ما فيش زي ابن عباس. هو هو فعلا كده. فمصروج بيطلع مشاعره يعني طب انا عايز استفيد اولا لازم نحب
نحب الراجل العزيم ده وابقى عايز اشوف في الجنة كده عايز اشوف الابيض الطويل اللي عنده الوفرة ده اعلم الصحابة في القرآن ده كان عامل ازاي وعزم بقى التفسير وحب التفسير. يعني اعرف انه في حاجة اسمها تفسير
ابن عباس ده كان رائد فيها انت محتاج برضه تحتك بها انما العلم وسعيه للعلم وتفوقه وبزله فيه دي اهم حاجة نطلع بها انا عايز اوصل لربنا اه انا لازم اجتهد شوية في ان انا ازاي اوصل لربنا
العبادة مهمة بس انا بتكلم هنا عن جانب العلم آآ يعني آآ تقرا وتحفظ القرآن يقربك من القرآن حفز يقربك فده علم. انا عايز اقرب من القرآن. تقف تصلي بالقرآن
يرى تفسير تسمع دروس تدبر آآ تسمع دروس تزكية تحضر دروس حتى خطبة جمعة اللي احنا بالنسبة لنا خلاص هي كده كده وحشة لأ يعني لو لو فرجت شوية شوية هتلاقي واحدة كويسة حواليك برضو
بس آآ حاول حاول تبقى عايز العلم لو حاول تبزل فيه اسأل نفسك عشان بس نخلص يعني هل انت آآ بتبزل لاي باب من ابواب العلم ولا انت العكس اللي هو بص لو العلم عدى في طريقي كده وانا فاضي ومش راكب معي حد مش ورايا حاجة فهاخده معي شوية
يعني انت انهي واحد فربنا يعني يجمعنا به في الجنة يعني جزاكم الله خيرا سبحانك اللهم وبحمدك اشهد ان لا اله الا انت استغفرك واتوب اليك